Gabón

**Gabón**, oficialmente la **República Gabonesa**, ye un país del oeste d'África central. Llenda con Guinea Ecuatorial, Camerún, El Congu y el Golfu de Guinea.Indeendizóse de Francia el 17 d'agostu de 1960. Tien una población de  y la so capital ye Libreville, con  hab.

## Historia

El territoriu de Gabón tuvo habitáu polo menos dende hai 9.000 años, como amosa l'arqueoloxía. Al paecer, la primer etnia presente na zona foron los pigmeos, que ciertu tiempu depués foron siguios por delles etnies, ente elles los bantús.

Dellos grupos bantús vivieron nel área qu'ahora ye Gabón cuando Francia ocupóla en 1885. En 1910, Gabón llegó a ser ún de los cuatro tarritorios del África Ecuatorial Francesa, una federación que sobrevivió hasta 1959. Estos tarritorios ficiéronse independientes el 17 d'agostu de 1960.

El primer presidente de Gabón elixíu en 1961, foi Léon M'ba, con El Hadj Omar Bongo como'l so vicepresidente. Cuando M'Ba morrió en 1967, Bongó reemplazólu como mandatariu según una reciente llei pola cuala'l vicepresidente socedería de secute al presidente en casu de fallecimientu d'ésti. Bongó estableció un sistema de partíu únicu, el Partíu Democráticu de Gabón (PDG), y foi'l xefe d'estáu dende entós.

En 1990 el país abrióse a un réxime multipartidista, y tres les eleiciones d' esi añu ingresaron a la Asamblea Nacional representantes de cinco partíos opositores al PDG. EN 1993 Bongó foi reelixíu, pero presionáu pol gobiernu francés, aceutó convocar nueves eleiciones.

Un refréndu realizáu en 1995 dio-y la facultá de reformar la constitución, cuya nueva versión dio llugar a les eleiciones presidenciales y llexislatives de 1997. Al añu siguiente foi reelixíu, demientres cumplía 31 años ininterrumpios nel poder. El so collaciu, Jean-François Ntotoume, foi designáu primer ministru.

## Gobiernu y política
Cola independencia de 1960 xurdieron dos partíos, el Bloque Democráticu Gabonés (BDG) de León M'Ba, y la Xunión Democrática y Social Gabonesa (XDAG), liderada por Aubame. Tres les primeres eleicciones, negún de los dos partíos llogró la mayoría, y M'Ba llogró'l cargu de primer ministru col sofitu de los diputaos independientes.
Por embargu, concluyóse por parte de los dos partíos que pa les dimensiones del país yera más afayaizo un sistema de partíu únicu, polo que pa les eleiciones de Febreru de 1961 creóse una llista única. M'Ba foi nomáu presidente, y Aubame ministru d'asuntos esteriores.

En febreru de 1963, la corriente del BDG trató de forzar a los miembros de la XDSG a una fusión dafecha o a dimitir de los sos cargos. Tolos ministros de la XDSG dimitieron, y convocáronse eleiciones en febreru de 1964, a les que la XDSG nun puo concurrir por nun presentar una llista acordies cola llei. Ensin llegar a celebrase les eleiciones, prodúxose'l 18 de febreru de 1964 un güelpe militar escontra M'Ba, que fizo que les tropes franceses intervinieren. Les eleiciones celebráronse a la fin n'abril, con dellos partíos oponentes, nes que'l BDG llogró una nidia mayoría.

En marzu de 1967, León M'Ba foi elixíu presidente, y Omar Bongo vicepresidente. Cola muerte de M'Ba esi mesmu añu, Omar Bongo accedió a la presidencia.

En 1968 tornase al sistema de partíu únicu, disolviendo'l BDG y creando'l nuéu Partíu Democráticu Gabonés (PDG). Bongo foi elixíu presidente de contino en 1975, 1979 y 1986. Tres un debate nacional so la situación política, abrióse de nuevu un sistema multipartíu, col que Bongo foi nuevamente elixíu presidente en 1990, 1993 y 1998, creándose una nueva constitución que permitió un procesu eleutoral más tresparente y reformes de les instituciones gubernamentales.

Gabón ye anguaño una república democrática multipartidista, con un presidente elixíu pol votu popular y un mandatu de 7 años; un primer ministru y un conseyu de ministros nomaos pol presidente.

L'Asamblea Nacional consta de 120 miembros, de los cualos 111 son elixíos y 9 nomaos pol presidente pa un periodu de 5 años. El poder xudicial reside na Corte Suprema de Xusticia ya otros tribunales menores.

Cauna de les 9 provincies ye dirixida por un gobernador.

## Economía

Gabón tien grandes reserves de mineral de fierru y d'árboles de maderes perfines. Otros recursos importantes son el petroleu, el manganesu y l'uraniu.

La so escosa población, abondantes recursos naturales y la inversión privao foriata aidaron a facer de Gabón ún de los países más prósperos de la rexón, pesie que tien una tasa de desemplegu del 21% (2000).

Les principales esportaciones son el petroleu, la maera, el manganesu y l'uraniu, les que se destinen a Francia (62%), Costa de Marfil (7%), Reinu Xuníu (2%) y Países Baxos (2%).

Gabón importa maquinaria agrícola, alimentos, metales, productos químicos, materiales de construcción y equipos de tresportes. Los mesmos provienen de Francia (62%), Costa de Marfil (7%) y Reinu Xuníu (2%).

La tasa d'inflación añal ye del 1,5% (2004), el PIB per cápita asciende a 5600 dólares y la deuda esterna yera de 3.804 millones de dólares en 2004.

## Educación
Esiste la Universidá Omar Bongó en Libreville.

## Ecoloxía
La viesca tropical de Gabón ye considerada la más densa y virxe d'África. D'otra miente, el pregrande xorrecimientu demográficu del país ta provocando una deforestación estrema que menaza a esti invalorable recursu natural. 

La caza furtiva, asinamesmu, ta poniendo en peligru a la fauna xabaz.

## Bienestar social
El país carez de servicios médicos eficientes y cásique nun tien escueles nin carreteres.

## Organización político-alministrativa

Gabón ta dividíu en 9 provincies (capitales ente paréntesis)

# Estuaire (Libreville)
# Haut-Ogooué (Franceville)
# Moyen-Ogooué (Lambaréné)
# Ngounié (Mouila)
# Nyanga (Tchibanga)
# Ogooué-Ivindo (Makokou)
# Ogooué-Lolo (Koulamoutou)
# Ogooué-Maritime (Port-Gentil)
# Woleu-Ntem (Oyem)

## Xeografía

Gabón ta asitiáu na costa atlántica d'África central. Nel sentíu de les anguyes del reló dende'l noroeste, llenda con Guinea Ecuatorial, Camerún, y El Congu.

La más parte del interior del país ta tapecíu per una densa selva.

Esisten trés rexones: la llanura costera, con munchos lnagos y llagunes; la rexón montesina de los Montes Cristal y les mesetes ondulaes orientales, cuyu puntu más altu ye'l Monte Iboundji, de 1.575 m d'altor.

Esiste una importante rede hidrográfica que s'estiende per tol territoriu gabonés.

El ríu más llargu de Gabon ye'l Ogooué.

## Demografía
Principal grupu étnicu: fang. Los **myene** considerense a sí mesmos l' aristocracia de Gabón. La educación sofitase nún sistema francés. Alfabetización: 71%. La Universidá de Libreville creada en 1970 tien más de 4.000 alumnos. Los ingresos del petroleu llogren importantes inversiones na salú, una de les meyores d'África.

La composición étnica ye: fangos (35%), bantús (29%), eshires (25%), dellos africanos y dellos blancos (9%), blancos franceses (2%).

## Cultura
La música gabonesa ye poco conocida en comparanza coles xigantes rexones como la República Democrática d'El Congu y Camerún. Dellos artistes de Gabón son: Patience Dabany, Georges Oyendze, La Rose Mbadou, Sylvain Avara y Oliver N'Goma

Entre los escritores encontramos: Jean-Baptiste Abessolo y Angèle Rawiri

Ente los cineastes destaca Imunga Ivanga, especializáu en documentales sobre la problemática del so país.

## Relixón
Les relixones que se prautiquen son: catolicismu 56%, protestantismu 17,7%, otres 11,9%, otres relixones cristianes 9,6%, islam 3,1%, relixones tradicionales africanes 1,7%.

## Referencies

## Enllaces esternos

### Gobiernu
* Sitiu web oficial de la República de Gabón 
* Sitiu web oficial del senáu de Gabón 

### Visión xeneral
* BBC News Country Profile - ''Gabon''
* CIA World Factbook - ''Gabon'' 

### Otros
* Los Pigmeos Baka de Camerún y de Gabón Cultura y música de los primeros habitantes de Gabón
* U.S. Department of State Nota informativa sobre Gabón de la Oficina d'asuntos africanos.